જે નહેરુવીયન કોંગ્રેસ પોતાને સ્વાતંત્ર્ય લડતની વારસદાર માને છે તે જ અત્યારે એમ કહી રહી છે કે પાટીદારોને અનામત મળવી જોઇએ. અમે જ્યારે સત્તામાં હતા ત્યારે અમે પાટીદારો માટે ઘણું કરેલ. જો કે આ બધું “વદતો વ્યાઘાત” (વિરોધાભાસ જેવું છે) છે. ઇન્દિરા ગાંધી જે નહેરુવીયન કોંગ્રેસની આરાધ્યા દેવી છે તેણીએ, ચિમનભાઈ પટેલને વિધાનસભા પક્ષમાં બહુમતિ સપોર્ટ હતો તો પણ તેમને મુખ્ય મંત્રી બનાવ્યા ન હતા. પછી ચિમનભાઈએ લડીને ૧૯૭૨-૭૩માં મુખ્યપ્રધાન પદ મેળવેલ. નવનિર્માણ આંદોલનને કારણે જ્યારે ચિમનભાઈ પટેલે નહેરુવીયન કોંગ્રેસમાંથી રાજીનામું આપેલ ત્યારે આ નહેરુવીયન કોંગ્રેસીઓ એમ કહેતા હતા કે “ચિમનભાઈ પટેલને હટાવવામાં અંદરખાને તો અમે જ હતા”. આમ તો જોકે નહેરુવિયનોની અને નહેરુવીયન કોંગ્રેસની ખાસીયત છે કે અણહક્કનો લ્હાવો લેવો અને પોતાની પીઠ પોતે જ થાબડવી. નહેરુવીયન કોંગ્રેસના ઉપરોક્ત ઉચ્ચારણોથી એટલું તો સ્પષ્ટ થઈ ગયું કે ચિમનભાઈ પટેલને હટાવવાનો જશ તેમનો છે તેમ તેઓ માને છે. બાબુભાઈ જશભાઈ પટેલને પણ ૧૯૮૦માં નહેરુવીયન કોંગ્રેસે જ પક્ષપલ્ટાઓ દ્વારા ગબડાવેલા. અત્યારે આજ નહેરુવીયન કોંગ્રેસીઓ, આનંદીબેન પટેલ “હમણાં પડશે … હમણાં પડશે … એવી અફવાઓ તેમના પેઈડ સમાચાર માધ્યમો દ્વારા ફેલાવી રહ્યા હતા. હજુ પણ તેઓ પાટીદારોના આંદોલનની યોગ્યતાની શૈક્ષણિક ચર્ચા કર્યા વગર તેમના આંદોલનને કૂંકો મારી મારીને સળગાવવાના પ્રયત્નો કરી રહ્યા છે.